Edvald: – Jeg brukte ikke veldig mye krefter
Drøyt fem mil før mål forlot polakken sine bruddkamerater og krysset monsterfjellet Col du Tourmalet alene. Derfra cruiset Tinkoff Saxo-rytteren solo de siste fire milene til mål og innkasserte lagets første seier i årets Tour. Dan Martin ble nummer to, ett minutt bak, foran Emanuel Buchmann. – Jeg valgte ikke denne etappen spesifikt, men jeg visste den var hard. Det er Tourmalet - det er ikke lett. I dag hadde jeg sjansen til å gå, og jeg er så glad for denne seieren, sier Majka som vant klatretrøya i fjorårets Tour.Den 11. etappen startet som et fyrverkeri. Edvald Boasson Hagen og verdensmester Kwiatkowski angrep sammen med Westra og Jungels. Denne kvartetten skapte et brudd som aldri fikk mer enn 45 sekunder på feltet. Likevel holdt de ut 49 km før de måtte gi tapt for et desperat felt. Alt for mange lag følte de ikke hadde fått plassert en av sine ryttere i dagens brudd. Angrepene fortsatte ut av feltet i 30 km til før et brudd på syv ryttere ble etablert. De fikk etterhvert besøk av Dan Martin (Cannondale) opp Col d'Aspin. De holdt sammen til Rafal Majka bestemte seg for å for å si takk og farvel på vei opp Col du Tourmalet. Derfra og inn var etappen egentlig en eneste lang parademarsj for fjorårets polkadot-mester. De andre i bruddet måtte kjempe om den sure 2. plassen. Blant favorittene skjedde det lite. De vet at morgendagens etappe er langt mer avgjørende for sammendraget. For Alexander Kristoff handlet etappen om å komme igjennom etappen uten å ryke på tidslimiten. - Sigurd Stenwig Les fyldig referat her! TOUR STUDIO: Les fyldig referat fra etappen Seieren skal etter sjef Oleg Tinkovs tale dedikeres til lagkompis Ivan Basso. Italieneren sto av Touren to dager i forveien med kreft. Onsdag ble han operert. – Denne seieren er for lagkameratene mine, Ivan, Bennati og min familie, svarer Majka. Etter tirsdagens maktdemonstrasjon var presset på Chris Froomes konkurrenter. De 188 kilometerne fra Pau til Cauterets bød på seks kategoriserte stigninger hvor den ene gikk opp legendariske Col Du Tourmalet. Bakken som stiger med 7,3 prosent over 17,1 kilometerne, ble brukt for 80. gang i Tour-sammenheng. – Dette ble nok en perfekt dag for oss men det var overhodet ikke enkelt. Det var virkelig hardt og hele laget brukte mye energi, sier Froome som ikke tapte noe på den gule trøya. – Jeg måtte tenke på den brutale etappen som kommer i morgen, følger han opp og ser mot torsdagens etappe som inneholder fire kategoriserte stigninger hvor den enkleste er en andrekategori.Men onsdagens etappe ble innledet i et forrykende tempo, anført av Edvald Boasson Hagen. Nordmannen gikk i brudd med tre andre ryttere like etter start, men bak jaget hovedfeltet med Cannondale Garmin som ikke ville la bruddet gå. Første timen ble kjørt med en snittfart på rundt 50. LEGENDE TIL VG: – Tour de France langt fra avgjort – Jeg måtte prøve når det var mulig med en åpning. Jeg trodde bare Cannondale Garmin ville ha opp en mann, men de kjørte oss inn, sier Boasson Hagen til TV 2. – Jeg brukte ikke all verdens med krefter, men jeg var med på å holde farten oppe, følger han opp. Bruddet ble kjørt inn like ved den første kategoriserte stigningen som kom etter snaut fem mil. Alexander Kristoff hang på imponerende vis med over Col d´Aspin, men falt av på Tourmalet som kom like etterpå. – Det ble kanskje litt hardere enn jeg hadde håpet, men jeg klarte å komme meg greit over fjellene, sier Kristoff til TV 2. Spurterens største konkurrent på fjelletapper er tidslimiten. Dersom han ikke kommer seg innenfor den, blir han etter reglene nødt til å bryte rittet. – Torsdag blir en enda tøffere dag, sier Kristoff og tenker på den høye temperaturen. Boasson Hagen ble nummer 134, 31:21 etter Majka. Kristoff krysset streken som 166, et godt minutt etter sin landsmann. MØTER SKEPSIS: Froome måtte svare på dopingspørsmålTidligere i årets Tour de France har publikum vært vitne til forferdelige krasj som har sendt ryttere ut av konkurransen. Onsdagens etappe bar også preg av skadede ryttere som kastet inn håndkledet. Hele seks mann valgte å bryte: Johan Vansummeren, Daniele Bennati, Ben Gastauer, Rein Taaramae, Rui Costa og Dominic Nerz. Dermed mistet både Tinkoff Saxo og Astana viktige ryttere i sammenlagtkampen. – Det er selvsagt ikke bra for laget at Taarame står av, sier Astana-rytter Jakob Fuglesang. PS: Peter Sagan overtok den grønne poengtrøyen fra André Greipel etter at førstnevnte fikk en bedre plassering på mellomspurten etter 56 kilometer. Han leder med syv poeng.Tour de France etappe 11, fra Pau til Cauterets, 188 kilometer: 1) Rafal Majka, Tinkoff Saxo 5:02:01 2) Daniel Martin, Cannondale Garmin +1:00 3) Emanuel Buchmann, Bora Argon 18 +1:23 134) Edvald Boasson Hagen, MTN Qhubeka, 31:21 166) Alexander Kristoff, Team Katjusja, 32:34 Gul sammenlagttrøye: 1) Christopher Froome, Team Sky, 41:03:31 2) Tejay Van Garderen, BMC, +2:52 3) Nairo Quintana, Movistar, +3:09 58) Edvald Boasson Hagen, MTN Qhubeka, 53:04 123) Alexander Kristoff, Team Katjusja, 1:17:08 Grønn poengtrøye: 1) Peter Sagan, Tinkoff Saxo, 239 poeng 2) André Greipel, Lotto Soudal, 232 poeng 3) John Degenkolb, Giant Alpecin, 184 13) Alexander Kristoff, Team Katjusja, 50 poeng 15) Edvald Boasson Hagen, 45 poeng Prikkete klatretrøye: 1) Christopher Froome, Team Sky, 57 poeng 2) Richie Porte, Team Sky, 40 poeng 3) Rafal Majka, Tinkoff Saxo, 32 poeng (Ingen nordmenn har tatt klatrepoeng) Hvit ungdomstrøye: 1) Nairo Quintana, Movistar, 41:06:40 2) Warren Barguil, Giant Alpecin, +3:35 3) Romain Bardet, AG2R, +18:58 (Ingen nordmenn karakteriseres som ungdomsryttere) Lagkonkurransen: 1) Team Sky, 124:30:54 2) Movistar, +2:46 3) Tinkoff Saxo, +5:29 7) MTN Qhubeka, +31:05 14) Team Katjusja, 1:04:32
Polske Rafal Majka (25) var den aller sterkeste på en etappe hvor Edvald Boasson Hagen (28) overrasket med bruddforsøk.